
Retningslinjer for bruk av NAFFEN


1. Generelle prinsipper og definisjoner
NAFFEN er utviklet for å fremme trafikksikkerhet og bidra til trafikkopplæring, med fokus på barn og unge. Trafikksikkerhet og trafikkopplæring utgjør de grunnleggende verdiene NAFFEN representerer, samt grunnprinsippene i disse retningslinjene for bruk NAFFEN.
Bruken skal være respektfull og passende for alle aldersgrupper, og ikke være egnet til å skade NAFs merkevare for øvrig.
Bruken skal være i tråd med de ovennevnte prinsipper, og ellers være i tråd med NAFs verdier og merkevareidentitet, slik disse fremkommer av NAFs profilhåndbok.

2. Opphavsrett og eierskap
Opphavsretten og alle andre immaterielle rettigheter til NAFFEN tilhører Norges Automobil-Forbund (org.nr. XXX). 

3. Tillatt bruk
NAFFEN kan brukes i materiell og aktiviteter som direkte bidrar til trafikkopplæring, samt for å fremme trafikksikkerhet for alle aldersgrupper.
Slik bruk inkluderer, men er ikke begrenset til:
· Undervisningsmateriell (trykt og digital)
· Presentasjoner og foredrag
· Kampanjer og informasjonsmateriell
· Arrangementer og aktiviteter for barn og unge


4. Begrensninger for bruk
Følgende bruk av NAFFEN er ikke tillatt: 
· NAFFEN kan ikke brukes i kommersielle sammenhenger uten skriftlig tillatelse fra Norges Automobil-Forbund. Tillatelse skal innhentes skriftlig via Forbundskontoret før bruk.
· NAFFEN kan ikke brukes i sammenhenger som kan oppfattes som støtende, diskriminerende eller på annen måte uetisk.
· NAFFEN kan ikke endres eller tilpasses uten forhåndsgodkjenning fra Norges Automobil-Forbund. Tillatelse skal innhentes skriftlig via Forbundskontoret før bruk.
· NAFFEN kan ikke brukes i sammenheng med politisk virksomhet.
· NAFFEN kan ikke brukes i situasjoner som kan sette NAFFEN eller NAF i et dårlig lys.
Listen er ikke uttømmende.

5. Ansvarsfraskrivelse
Norges Automobil-Forbund er ikke ansvarlig for eventuelle skader eller tap som følge av bruken av NAFFEN.

6. Endringer i vilkårene
Norges Automobil-Forbund forbeholder seg retten til å endre disse vilkårene.

7. Avslutning
Ved brudd på disse retningslinjene, kan Norges Automobil-Forbund med umiddelbar virkning avslutte tillatelsen til å bruke NAFFEN.

8. Kontaktinformasjon
For spørsmål eller henvendelser angående bruk av NAFFEN, vennligst kontakt naffen@naf.no.

